MANGO
విదేశీ కొత్త మార్కెట్లకు భారత్‌ మామిడి
న్యూఢిల్లీ, మే 20: ఆస్ట్రేలియా, దక్షిణకొరియా మార్కెట్ల తర్వాత భారత్‌ మామిడి ఎగుమతులకు ఇరాన్‌ మంచి మార్కెట్‌గా ఎంచుకుంది. మహారాష్ట్ర వ్యవసాయ మార్కెటింగ్‌ బోర్డు (ఎంసాంబ్‌) ఇప్పటికే మామిడి ఇరాన్‌ మార్కెట్లకు ఎగుమతి చేసేందుకు వేడినీళ్లతో శుద్ధిచేసే విధానం ప్రారంభించింది. కొన్ని ఆర్డర్లు కూడా ఇరాన్‌కు ప్రయోగాత్మకంగా పంపించేం దుకు మహారాష్ట్ర సిద్ధం అవుతోంది.మహారాష్ట్ర రాష్ట్ర వ్యవ సాయ మార్కెటింగ్‌ బోర్డు(ఎంసాంబ్‌) అంచనాలప్రకారం పూర్తి ఎగుమతులు వచ్చే సీజన్‌ నుంచి ప్రారంభం అవుతాయి.
ఆస్ట్రే లియా, దక్షిణకొరియా దేశాలకు ఇటీవలే మామిడి ఎగుమతి వుతున్నది. ఆయాదేశాల్లో భారతీయ మామిడికి మంచి డిమాం డ్‌ ఉంది. భారత్‌ ఆస్ట్రేలియాకు ఇప్పటివరకూ మామిడిని ఎగుమతిచేయలేదు. ఎక్కువ ఆంక్షల కారణంగా రేడియేషన్‌ రహిత శుద్ధి విధానం, ఎగుమతులకు ముందు తనిఖీ విధానం సంక్లిష్టంగా ఉండటమే ఇందుకు కారణం. అయితే ఆస్ట్రేలియా కు చెందిన ఒకబృందం మహారాష్ట్రలో ఉన్న రేడియేషన్‌ ప్లాంట్‌ ను సందర్శించింది. ఆస్ట్రేలియన్‌ బయోసెక్యూరిటీ ఇంపోర్ట్‌ కండిషన్స్‌(బైకాన్‌) అథారిటీ ఇటీవలే తన ప్రోటోకాల్‌ నిబంధ నలను సవరించి భారత్‌కు చెందిన రేడియేషన్‌లేని మామిడిని దిగుమతులకుఅనుమతించింది. నవిముంబైలోని వాషిలో ఉన్న రేడియేషన్‌ రహిత సౌకర్యకేంద్రాలను సందర్శించి సంతృప్తి వ్యక్తం చేసింది. లాసల్‌గాంవద్ద ఉన్న కృషక్‌ కేంద్రంపై కూడా సంతృప్తి వ్యక్తంచేసింది. మొత్తం 800 టన్నువరకూ ఆస్ట్రేలి యాకు ఈసీజన్‌లో ఎగుమతి కావచ్చని అంచనా.
వ్యవసాయ, శుద్ధిచేసిన ఆహార ఉత్పత్తుల ఎగుమతుల వృద్ధి ప్రాధికార సంస్థ (అపెడా)ఇప్పటికే 2017 సీజన్‌కు సంబంధించి ట్రేడ్‌నోటీస్‌ జారీచేసింది. అమెరికాకు, రిపబ్లిక్‌ ఆఫ్‌కొరియా, జపాన్‌ దేశాల ప్రతినిధిబృందాలు నాశిక్‌, ముంబై, బెంగళూరులకు చేరుకు న్నాయి. 2004లో చైనాకు భారత్‌మామిడి ప్రారంభించిన తర్వాత అపెడా భారత్‌ దౌత్యకార్యాలయం సాయంతో చైనాను మరిన్ని మామిడిపాకింగ్‌ హౌస్‌లను రిజిస్టరుచేసుకునేవిధంగా ప్రయత్నాలు చేసింది. చైనా ప్లాంట్‌ క్వారంటైన్‌ అథారిటీ ప్రస్తు త మామిడిప్యాకింగ్‌ కేంద్రాలను క్రమబద్ధీకరించి వేడినీళ్ల శుద్ధి విధానం వంటి కేంద్రాలను ప్రారంభించింది. సంస్థవెబ్‌సైట్‌లపై కూడా పొందుపరిచింది. నిన్నమొన్నటివరకూ యూరోప్‌ భారత్‌ మామిడిపండ్లకు అత్యంత కీలకమైన మార్కెట్‌గా నిలిచింది. యూరోప్‌ మార్కెట్‌కు ఐదువేల టన్నులు ఎగుమతి అవుతాయి. యూరోప్‌కోసం ప్రత్యేక వేడినీళ్ల శుద్ధివిధానంతో రూపొంది స్తారు. దక్షిణకొరియాకు సస్యరక్షణ విశ్లేషణ ఖచ్చితంగా చేయా లి.
మారిషస్‌ ఇప్పటికే భారత్‌ మామిడికి మార్కెట్‌కు చేరువ చేస్తామని ప్రకటించింది. స్విట్జర్లాండ్‌కూడా భారతీయ మామిడి పై ఉన్న నిషేధాన్ని ఎత్తివేసింది. కెనడా, మలేసియా, న్యూజి లాండ్‌లకు కూడా భారత్‌ మామిడి ఎగుమతి అవుతుంది. వీటితోపాటే ఇపుడు దక్షిణకొరియా, ఉత్తర కొరియా, ఆస్ట్రేలి యా దేశాలు కూడా ఉన్నాయి. గణాంక వివరాలప్రనకారం 50 వేలనుంచి 70వేల టన్నుల వరకూ ఎగుమతులు జరుగుతా యని అంచనావేసారు. యూరోఫ్‌కు ఐదువేల టన్నులు, 1500 టన్నులు అమెరికా, 150 టన్నులు జపాన్‌కు వెళుతుంటాయి. ఎక్కువగా ఆల్ఫాన్సో, కేసర్‌ రకాల మామిడికి మంచి డిమాండ్‌ పలుకుతున్నది. ప్రస్తుతం అమెరికాకు ఎయిర్‌కార్గోద్వారా మామిడి ఎగుమతిఅవుతున్నది. రానున్నకాలంలో సముద్ర మార్గం లో పంపించేందుకు యోచిస్తున్నట్లు వివరించారు. 2.10లక్షల మామిడితోటలు మాంగోనెట్‌ కింద రిజిష్టరు అయ్యాయి. మామిడి ఎగుమతిదారులు కేవలం మామిడి నెట్‌లో రిజిస్టరుచేసుకున్న రైతుల నుంచి మాత్రమే కొనుగోలుచేయాల్సి ఉంటుంది. 35వేల టన్నుల వరకూ గతఏడాది ఎగుమతి చేసింది. ఈ ఏడాది 45వేల టన్నులవరకూ ఉండవచ్చని అంచనా. మహారాష్ట్రపరంగా దేశం లోనే అత్యధికంగా మామిడి ఎగుమతిచేస్తున్న రాష్ట్రంగా నిలిచింది.